Diari Oficial de la Generalitat Valenciana


Sumari del DOGV 3111, del 30-10-1997 (1997/11790)

ORDRE de 23 d'octubre de 1997, de la Conselleria d'Ocupació, Indústria i Comerç, per la qual s'amplia el termini de presentació de justificacions en els programes d'ajudes destinades a l'economia social, de Mesures de Foment d'Ocupació a la Vall d'Uixó i per a la comarca de la Costera, per a aquest exercici.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3111

Data del DOGV
:   30-10-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/11765


Data del document
:   23-10-1997

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

3632 ORDRE de 23 d'octubre de 1997, de la Conselleria d'Ocupació, Indústria i Comerç, per la qual s'amplia el termini de presentació de justificacions en els programes d'ajudes destinades a l'economia social, de Mesures de Foment d'Ocupació a la Vall d'Uixó i per a la comarca de la Costera, per a aquest exercici. [97/C11204]
  
Per ordre de 19 de juny de 1997, de la Conselleria d'Ocupació, Indústria i Comerç, es va establir un programa d'ajudes a l'economia social per a aquest exercici. En els articles 11, 16.6, 29.1, 36.1 i 37.1 de l'esmentada ordre es determinava que caldria justificar les ajudes, a tot estirar, el 31 d'octubre de 1997.
  
De la mateixa manera, les corresponents ordres reguladores d'ajudes al Programa Integrat de Mesures de Foment d'Ocupació a la Vall d'Uixó i d'ajudes al Programa Integrat de Mesures de Foment d'Ocupació per a la Comarca de la Costera, i de convocatòria d'aquestes per a l'exercici 1997, ambdues ordres amb data 12 de juny de 1997, de la Conselleria d'Ocupació, Indústria i Comerç, estableixen la mateixa data límit per a la presentació de les corresponents justificacions; la primera d'aquestes ordres en els articles 9.1, 24.1 i paràgrafs primer i tercer de l'article 29; la corresponent a la comarca de la Costera en els articles 9.1, 20.1 i paràgrafs primer i tercer de l'article 25.
  
No obstant això, amb l'objecte de facilitar la tramitació administrativa, i l'aportació per part dels interessats de la documentació que justifica de les ajudes regulades per aquesta ordre, s'aconsella ampliar l'esmentat termini fins a una data que permeta una millor aportació i gestió de les justificacions millor, en els terminis establits per al tancament de l'exercici pressupostari 1997.
  
Per tot açò, i fent ús de les facultats que m'atorga l'article 35 de la Llei 5/1983, de 30 de desembre, del Govern Valencià,
  
ORDENE
  
Primer
  
S'amplia fins al 24 de novembre de 1997, inclusivament, el termini de justificació establit en els articles 11, 16.6, 29.1, 36.1 i 37.1 de l'Ordre de 19 de juny de 1997 de la Conselleria d'Ocupació, Indústria i Comerç, per la qual s'estableix un programa d'ajudes a l'Economia Social per a aquest exercici.
  
Segon
  
S'amplia fins al 24 de novembre de 1997, inclusivament, el termini de justificació establit en els articles 9.1, 24.1 i paràgrafs primer i tercer de l'article 29, de l'Ordre de 12 de juny de 1997, de la Conselleria d'Ocupació, Indústria i Comerç, per la qual es regulen les ajudes al Programa Integrat de Mesures de Foment d'Ocupació a la Vall d'Uixó i es convoquen aquestes per a l'exercici 1997.
  
Tercer
  
S'amplia fins al 24 de novembre de 1997, inclusivament, el termini de justificació establit en els articles 9.1, 20.1 i paràgrafs primer i tercer de l'article 25, de l'Ordre de 12 de juny de 1997, de la Conselleria d'Ocupació, Indústria i Comerç, per la qual es regulen les ajudes al Programa Integrat de Mesures de Foment d'Ocupació a la comarca de la Costera i es convoquen aquestes per a l'exercici 1997.
  
DISPOSICIÓ FINAL
  
Aquesta ordre entrarà en vigor el mateix dia de la seua data, sense perjudici de la seua publicació en el Diari Oficial de la Generalitat Valenciana.
  
València, 23 d'octubre de 1997
  
El conseller d'Ocupació, Indústria i Comerç,
  
DIEGO SUCH PÉREZ